polyglot-tagger/wikipedia-language-snippets-filtered huggingface dataset:
செருமேனியம் ஈராக்சைடின் ஒளியியல் பிரிகைப் பண்புகள் மற்றும் அதன் ஒளி விலகல் எண் மதிப்பு ஆகியவை இச்சேர்மத்தை அகன்ற கோணம் உடைய, ஒளியியல் நுண்ணோக்கிகளில் பயன்படுத்தக்கூடிய, பொருளருகு வில்லைகளைத் தயாரிக்கவும், ஒளி இழையின் மையப்பகுதியினைத் தயாரிக்கவும் பயன்படுத்தப்படுகிறது. செருமேனியமும், அதன் கண்ணாடி ஆக்சைடும் அகச்சிவப்புக் கற்றை ஊடுருவும் தன்மை கொண்டவையாக இருப்பதால் இராணுவம் மற்றும் விலையுயர்ந்த வாகனங்களில் பயன்படுத்தப்படும் இரவில் தெளிவாகப் பார்க்கப் பயன்படும் தொழில்நுட்பத்திலும், வெப்பவியல் ஒளிப்படப்பெட்டிகளிலும் பயன்படுத்தப்படுகிறது. 2 ஆனது இதர அகச்சிவப்பு ஊடுருவும் தன்மை கொண்ட கண்ணாடிகளை விட அதிகமாகத் தேர்வு செய்யப்படுகிறது. ஏனெனில், மிகவும் கடினமான இராணுவச் செயல்பாடுகளுக்கு தேவைப்படும் இயந்திரவியல் வலிமை இச்சேர்மத்தில் ஒப்பீட்டளவில் அதிகமாக உள்ளது.
செருமேனியம் ஈராக்சைடு , செருமேனியம் ஆக்சைடு, செருமேனியா, மற்றும் செருமேனியத்தின் உப்பு எனவும் அழைக்கப்படுகிற, ஒரு கனிமச் சேர்மம் ஆகும். இதன் மூலக்கூற்று வாய்ப்பாடு 2. இச்சேர்மமே செருமேனியத்தின் முக்கிய வணிக மூலம் ஆகும். இது செருமேனியத்தின் மேல் செருமேனியம் வளிமண்டல ஆக்சிசனுடன் வினைபுரிவதன் வாயிலாக ஒரு படிவாகப் படிகிறது.
அறுமுகி வடிவ செருமேனியம் ஈராக்சைடானது உரூத்தைல் வடிக சேர்மத்தைக் காட்டிலும் எளிதில் கரையக்கூடியதாக உள்ளது. மேலும், 44 அல்லது 4 அமிலத்தை உருவாக்குகிறது.
செருமேனியம் ஈராக்சைடை தூளாக்கப்பட்ட செருமேனியத்துடன் 1000 செல்சியசு வெப்பநிலையில் வெப்பப்படுத்தும் போது செருமேனியம் மோனாக்சைடானது கிடைக்கிறது.
ஐதரோகுளோரிக் அமிலத்துடன் தொடர்பேற்படும் போது, இச்சேர்மம் அரிக்கும் தன்மையும், எளிதில் ஆவியாகும் தன்மையும் கொண்ட செருமேனியம் டெட்ராகுளோரைடைத் தருகிறது.
ஆனந்த் ஒரு கிராமத்தில் அஜந்தா என்ற பாடகியை சந்திக்கிறான். அவளுக்குக் கண் தெரியாது என்று அறிந்து வருத்தப்படுகிறான். அவளுக்குக் கண்பார்வை கிடைக்கத் தான் உதவுவதாக வாக்களித்து சென்னைக்கு அழைத்து வருகிறான். அவளது மருத்துவத்திற்காக பணம் சேர்க்கத் துவங்குகிறான். அஜந்தா அவனைக் காதலிக்கிறாள். திரைப்படங்களில் பாடல் பாடும் வாய்ப்பு கிடைத்து பிரபல பாடகனாக உயர்கிறான். கண் அறுவை சிகிச்சைக்காக அவளை மருத்துவமனையில் சேர்த்துவிட்டு வெளிநாட்டில் நடக்கும் கலைநிகழ்ச்சியில் பாடுவதற்குச் செல்கிறான். அவன் செல்லும் விமானம் விபத்தில் சிக்குகிறது. அஜந்தாவிற்கு கண்பார்வை கிடைக்கிறது. அவள் பார்வை வந்ததும் முதலில் ஆனந்தைப் பார்க்க வேண்டும் என்று விரும்புகிறாள். அவளிடம் ஆனந்த் இறந்துவிட்டதைச் சொல்ல அதிர்ச்சியடைகிறாள். அவளுக்கு சிகிச்சையளித்த மருத்துவர் அவளைத் திருமணம் செய்துகொள்ள விரும்புகிறார். அவளுக்குத் திருமணம் செய்ய முடிவுசெய்கின்றனர். திருமணம் நடைபெறும் நாளன்று இறந்துவிட்டதாக நினைத்த ஆனந்த் மீண்டும் வருகிறான். அதன்பின் அஜந்தா என்ன முடிவெடுத்தாள்?
ஆனந்த் வளர்ந்துவரும் மேடைப் பாடகன். ஒருநாள் தன் வீட்டுக்குத் திரும்பிவரும் வழியில் தெருவோரத்தில் ஒரு ஓவியன் அற்புதமான ஓவியத்தை வரைந்து கொண்டிருப்பதை பார்க்கிறான். அவனது திறமையை நினைத்து வியக்கிறான். அந்த ஓவியத்தை வேடிக்கை பார்க்கும் மற்றவர்கள் அவனுக்கு சிறு தொகையைக் கொடுத்துவிட்டுச் செல்கின்றனர். அப்போது மழைபொழியத் துவங்க அங்கு நின்ற அனைவரும் கலைந்து செல்கின்றனர். அந்த ஓவியம் மழைநீரில் அழியத் துவங்குகிறது. அந்தக் கலைஞனின் ஓவியத் திறமைக்கு அவனுக்குக் கிடைத்திருக்கும் தொகை குறைவு என்றெண்ணும் ஆனந்த் அன்று தான் பெற்ற ஊதியத்தை முழுவதும் அவனிடம் கொடுக்கிறான்.
ராஜ்பா ரவிசங்கர் இப்படத்தின் இயக்குனர் மற்றும் தயாரிப்பாளர் ஆவார். இளவரசு இப்படத்தின் ஒளிப்பதிவாளராகப் பணிபுரிந்தார். இப்படம் 2006 ஆம் ஆண்டு துவங்கப்பட்டு மூன்று வருடங்கள் படமாக்கப்பட்டது. இப்படத்தின் தமிழ் பதிப்பு 2012 நவம்பர் 9 அன்று வெளியானது. மலையாளம் மொழியில் 2012 ஜூலை 9 அன்று வெளியானது.
தமிழில் ரமணா கதாநாயகனாக நடித்துள்ளார். மலையாளத்தில் வினு மோகன், தெலுங்கில் சாய் கிரண் மற்றும் கன்னடத்தில் வெங்கடேஷ் ஆகியோர் கதாநாயகர்களாக நடித்துள்ளனர். தமிழ் மற்றும் தெலுங்கில் வந்தனா குப்தாவும், மலையாளம் மற்றும் கன்னடத்தில் ஹனி ரோஸும் கதாநாயகிகளாக நடித்தனர்.
அஜந்தா 2012 ஆம் ஆண்டு இளையராஜா இசையில் தமிழ், தெலுங்கு, கன்னடம் மற்றும் மலையாளம் ஆகிய நான்கு மொழிகளில் வெவ்வேறு நடிகர்களைக் கொண்டு படமாக்கப்பட்ட தமிழ்த் திரைப்படம்.
திண்ம எரிபொருள் என்பது ஆற்றலைப் பெறுவதற்காக எரிக்கப்படும் திட நிலையிலுள்ள பல்வேறு பொருட்களைக் குறிக்கிறது. இத்தகைய பொருட்கள் எரிதல் என்ற செயல்முறையின் மூலம் வெப்பத்தையும், ஒளியையும் தருவனவாக உள்ளன. திண்ம எரிபொருட்களை திரவ மற்றும் வாயு எரிபொருட்களிலிருந்து வேறுபடுத்த முடியும். திண்ம எரிபொருட்களுக்கான பொதுவான உதாரணங்கள் மரம், கரி, நிலக்கரி, எக்சமீன் எரிபொருள் வில்லைகள், மரத்தூள் வில்லைகள், சோளம், கோதுமை, புல்லரிசி மற்றும் இதர தானியங்களின் உமி மற்றும் தவிடு போன்றவை அவற்றில் சில. திண்ம எரிபொருட்கள் ஏவூர்திகளில் திண்ம ஏவுபொருளாக அதிகளவில் பயன்படுத்தப்படுகின்றன. மனித வரலாறு முழுவதிலுமே திண்ம எரிபொருளானது தீயை உருவாக்குவதற்குப் பயன்படுத்தப்பட்டு வந்துள்ளது. தற்போதைய நாட்களில் கூட திண்ம எரிபொருளானது உலகெங்கிலும் பரந்த அளவில் பயன்பாட்டில் உள்ளது.
மரமும் கூட உயிரியப்பொருட்களின் விளைபொருளாகக் கிடைக்கும் எரிபொருளாக இருந்தாலும் கூட, இச்சொல் பெரும்பாலும் இயற்கையான தாவரங்களிலிருந்து அல்லது விலங்குகளிலிருந்து கிடைக்கக்கூடிய எரிபொருட்கள் அல்லது அவற்றை நுண்உயிரிகள் சிதைத்து தரக்கூடிய எரிபொருட்கள் ஆகியவற்றையே குறிக்கிறது. நிலக்கடலை, முந்திரி போன்றவற்றின் கூடுகள், வைக்கோல், வீணான கோதுமை போன்ற தானியக்கழிவுகள் ஆகியவையே பொதுவான உயிரிய எரிபொருட்கள் வகைப்பாட்டில் வருகின்றன.
முற்றா நிலக்கரி என்பது பகுதியளவு சிதைவடைந்த தாவரப் பொருள் அல்லது திசுக்கூழ் ஆகும். இத்தகைய கரியானது நன்கு உலர்த்தப்பட்ட பிறகே எரிக்கப்பட முடியும்.
சேஷாத்திரி ஸ்ரீனிவாச ஐயங்கார் சி.ஐ.இ. என அழைக்கப்படும் ஸ்ரீனிவாச ஐயங்கார், ஒரு இந்திய வழக்கறிஞராகவும், சுதந்திர போராட்ட வீரராகவும் இந்திய தேசிய காங்கிரஸின் அரசியல்வாதியாகவும் இருந்தார். ஐயங்கார் 1916 முதல் 1920 வரை சென்னை மாகாணத்தின் வழக்கறிஞர்-ஜெனரலாக இருந்தார். 1912 முதல் 1920 வரை சென்னை மாகாணத்தின் சட்ட உறுப்பினரும் 1923 முதல் 1930 வரை இந்திய தேசிய காங்கிரஸின் ஸ்வராஜியக் கட்சியின் தலைவராகவும் இருந்தார். ஸ்ரீனிவாச ஐயங்கார் புகழ்பெற்ற முதல் இந்திய வழக்கறிஞரான சர். வேம்பகும் பாஷ்யம் ஐயங்காரின் மருமகன் ஆவார். வழக்கறிஞர் ஜெனரல் சர் வேம்பகும் பாஷ்யம் ஐயங்காரைப் பின்பற்றுபவர்கள் அவரைத் தென்னிந்திய சிங்கம் என்று அழைத்தனர். இவரது மகள் அம்புஜத்தம்மாள் ஒரு இந்திய விடுதலைப் போராட்ட வீராங்கனை ஆவார்.
சென்னை மாகாணத்தின் ராமநாதபுரம் மாவட்டத்தில் ஸ்ரீனிவாச ஐயங்கார் பிறந்தார். அவர் சட்டத்தில் பட்டம் பெற்றார் மற்றும் ஒரு வழக்கறிஞராகப் பயிற்சி பெற்று சென்னை உயர்நீதிமன்றத்தில் 1916 இல் வழக்கறிஞர்-ஜெனரல் ஆக பதவி உயர்வு பெற்றார். அவர் பார் கவுன்சில் உறுப்பினராக பணியாற்றினார் மற்றும் ஆளுநரின் நிறைவேற்றுக் குழுவின் சட்ட உறுப்பினராக நியமிக்கப்பட்டார். அவர் தனது வழக்கறிஞர் ஜெனரல் பதவியை, ஆளுநர் நிறைவேற்றுக்குழுவின் அவரது இருக்கையை ராஜினாமா செய்து சி.ஐ.இ. க்குத் திரும்பினார்.
பின்னர் அவர், இந்திய லீக்கின் சுதந்திரத்தை நிறுவி, சைமன் கமிஷனுக்கு எதிரான போராட்டங்களை ஒழுங்கமைத்தார். மற்ற காங்கிரஸ் அரசியல்வாதிகளுடனான கருத்து வேறுபாடு காரணமாக, அரசியலில் இருந்து ஓய்வு பெற்றார். 1941 ஆம் ஆண்டு மே 19 இல், ஐயங்கார் சென்னையிலுள்ள அவரது இல்லத்தில் காலமானார்.
கன்னங்கள் வெளிப்புறமாக முடி நிறைந்த சருமத்தாலும் உட்புறமாக பட்டையான ஸ்குவாமஸ் எபிதீலியம் செல்களால்சூழப்பட்டுள்ளன, மற்றும் . இவை பெரும்பாலும் மென்மையானவை, ஆனால் பின்பகுதியை நோக்கிய நுண்ணிழையைப் பெற்றிருக்கும். வாய்ப்புறச் சுரப்பிகளில் இருந்து கோழையானது உயர்ந்த மற்றும் தாழ்வான குழுக்களில் வழங்கப்படுகின்றது. ஊன் உண்ணிகளில், மேல்புற வாய்ப்புறச் சுரப்பி பெரிய மற்றும் தனித்துவமானது: சைகோமேடிக் சுரப்பி. மெல்லுதலின் போது, கன்னங்கள் மற்றும் நாக்கு ஆகியவை பற்களுக்கு இடையில் உணவுகளை வைக்க உதவுகின்றன.
கண்களுக்குக் கீழே உள்ள முகத்தின் பகுதி, மூக்கு மற்றும் இடது அல்லது வலது காதுகளின் இடையே உள்ள பகுதியே கன்னங்கள் எனப்படும்." வாய்ப்புறப்பகுதி " என்பது கன்னத்தோடு தொடர்புடையது. மனிதர்களில், இப்பகுதி வாய்ப்புற அல்லது கன்ன நரம்புகளால் சூழப்பட்டுள்ளது. கன்னத்தின் உட்புறப்பகுதிக்கும் பற்கள் மற்றும் ஈறுகளுக்கும் இடையே உள்ள பகுதி வாய்ப்புறக் குழி எனப்படும். இது வாயின் ஒரு பகுதியாகும். பிற விலங்குகளில் கன்னங்கள் ஜோல்ஸ் என்று குறிப்பிடப்படுகிறது.
கன்னங்கள் மனிதர்களில் சதைப்பற்று மிக்கவை, தசை மற்றும் தாடைகளில் தோல் புதைந்து , மனித வாயின் பக்கவாட்டு சுவரை உருவாக்கி, கண்களுக்குக் கீழே உள்ள கன்ன எலும்பைத் தொடுகின்றன . கன்னத்தின் உட்புறப்பகுதி ஒரு கோழை போன்ற படலத்தினால் ஆனது.
சில முதுகெலும்புகளில்,பெரும்பாலும் இனங்கள் அல்லது தனிநபர்களுக்கிடையே உள்ள முக்கியமான வேறுபாட்டைக் கண்டறிய குறிப்பாக கண்ணுக்குக் கீழே கன்னப் பகுதியில் காணப்படும் அடையாளங்கள், , பயன்படுகின்றன.
அணில்கள் மற்றும் வெள்ளெலிகள் போன்ற சில விலங்குகள் உணவு அல்லது வேறு பொருள்களை எடுத்துச் செல்ல வாய்ப்புறக் குழியினைப் பயன்படுத்துகின்றன.
இடையன்சாவடி, சடையன்குப்பம், கடப்பாக்கம், தீயம்பாக்கம், வைக்காடு, மாத்தூர், வடபெரும்பாக்கம், சூரப்பட்டு, கதிர்வேடு, மஞ்சம்பாக்கம், கொசப்பூர், நொளம்பூர், நெற்குன்றம்,ராமாபுரம், முகலிவாக்கம், மௌலிவாக்கம், மணப்பாக்கம், கொட்டிவாக்கம், பாலவாக்கம், காரப்பாக்கம், நீலாங்கரை, ஈஞ்சம்பாக்கம், ஒக்கியம்-துரைப்பாக்கம், மடிப்பாக்கம், ஜல்லடியான்பேட்டை, செம்மண்சேரி, உத்தண்டி.
சென்னை மாநகராட்சியுடன், திருவள்ளூர் மாவட்டத்தின் 7 நகராட்சிகளும், 3 பேரூராட்சிகளும், 13 ஊராட்சி ஒன்றியப் பகுதிகளும் மற்றும் காஞ்சிபுரம் மாவட்டத்தின் 2 நகராட்சிகளும்; 5 பேரூராட்சிகளும், ஊராட்சி ஒன்றியத்தின் 12 கிராம ஊராட்சிகளும் இணைக்கப்பட்டது.
சென்னை மாநகராட்சியுடன் இணைக்கப்பட்ட 9 நகராட்சிகள் விவரம்:ஆலந்தூர், அம்பத்தூர், கத்திவாக்கம், மாதவரம், மதுரவாயல், மணலி, திருவொற்றியூர், உள்ளகரம்-புழுதிவாக்கம் மற்றும் வளசரவாக்கம் ஆகும்.
பெருநகர சென்னை மாநகராட்சியின் மண்டலங்கள், தமிழ்நாட்டின் சென்னை மாவட்டத்தின் தலைநகரமான சென்னையில் அமைந்த பெருநகர சென்னை மாநகராட்சி 1688-இல் நிறுவப்பட்டது. பெருநகர சென்னை மாநகராட்சி, 15 மண்டலங்களும் 200 வார்டுகளையும் கொண்டது.
2011-க்கு முன்னர் சென்னை மாநகராட்சியை விரிவாக்கம் செய்வதற்கும் முன், பரப்பளவு கொண்டிருந்தது; சென்னை மாநகராட்சியுடன் 42 உள்ளாட்சி அமைப்புகளை இணைத்த பின்னர் பெருநகர சென்னை மாநகராட்சியின் பரப்பளவு ஆக இரட்டிப்பு ஆனது.
இவர் 1956இல் "சி. ஐ. டி." திரைப்படத்தில் ஆடைகலன் வடிவமைப்பாளராக அறிமுகமானார். அதைத்தொடர்ந்து இயக்குநர் குரு தத்தின் படங்களான "பியாஸா" , "சாத்வின் கா சந்த்" மற்றும் "ஷாகிப் பீபி ஆர் குலாம்" போன்றவற்றில் பணிபுரிந்துள்ளார். 50 வருட தொழில் வாழ்க்கையில் எண்ணற்ற விருதுகளைப் பெற்றுள்ளார். 1982இல் காந்தி திரைப்படத்திற்காக அகாதமி விருது ஜான் மோலோவுக்கும் இவருக்கும் பகிர்ந்து அளிக்கப்பட்டது.அகாதமி விருது பெற்ற முதல் இந்தியப் பெண் எனப் போற்றப்படுகிறார். இவர் இரண்டு முறை 1991 மற்றும் 2002 ஆண்டுக்கான தேசிய திரைப்பட விருதுகள், இந்தியா, ஆடைகலன் வடிவமைப்பிற்காகப் பெற்றுள்ளார்.
அத்தையா மும்பையில் "ஈவ்ஸ் வீக்லி"போன்ற பெண்கள் பத்திரிகைகளில் நவீன ஆடைகளைப் பற்றி எழுதுபவராகத் தன் தொழிலைத் தொடங்கினார். பின்னர் "ஈவ்ஸ் வீக்லி"யின் ஆசிரியர் மூலம் ஆடை வடிவமைப்பதில் கவனம் செலுத்தினார். அது அவரது முன்னேற்றத்திற்கான பாதையை வழிவகுத்தது. இயக்குநர் குரு தத்தின் படமான "சி. ஐ. டி." மூலம் ஆடைகலன் வடிவமைப்பாளராக திரையுலகுக்கு அறிமுகமானார். அதைத்தொடர்ந்து குரு தத்தின் அனைத்து படங்களிலும் இவர் பணியாற்றினார்.
2005 ஆம் ஆண்டு நவம்பர் மாதம் நியூயார்க்கில் நடைபெற்ற தெற்காசிய சர்வதேச திரைப்பட விழாவில், அவரது பணிக்கு நன்கொடை வழங்கப்பட்டது.
பானு அத்தையா னீ ராஜோபாத்யா ஒரு இந்திய ஆடைகலன் வடிவமைப்பாளர். 1950 முதல் ஆடைகலன் வடிவமைப்பாளராக, 100 திரைப்படங்களுக்கு மேலாக பணிபுரிந்துள்ளார். இவர் இந்திய திரைப்பட இயக்குநர்கள் குரு தத், யஷ் சோப்ரா, ராஜ் கபூர் , அஷுடோஷ் கோவரிகெர் மற்றும் சர்வதேச இயக்குநர்கள் கான்ரட் ரூக்ஸ், ரிச்சர்ட் ஆட்டன்பரோ போன்றவர்களின் படங்களுக்கு ஆடைகலன் வடிவமைப்பாளராக பணியாற்றியுள்ளார்.
தன் இளம் வயதில் வீட்டிலேயே ஓவிய ஆசிரியரின் மூலம் ஓவியம் கற்றுக்கொண்டார். பள்ளிப்படிப்பை முடித்த பின்னர் மும்பையிலுள்ள "சர் ஜெ. ஜெ. ஸ்கூல் ஆஃப் ஆர்ட்" கல்லூரியில் சேர்ந்தார். அதில் நுண்கலை பட்டப்படிப்பில் தங்கப் பதக்கம் பெற்று முதல் மாணவியாக தேர்ச்சி பெற்றார். "பிரான்ஸிஸ் நியூட்டன் சௌசா" நிறுவிய "புரோகரசிவ் ஆர்டிஸ்ட் குரூப்" பின் உறுப்பினர் ஆவதற்கு பரிந்துரை செய்யப்பட்டார்.
2012,பிப்ரவரி 23 இல் பானு அத்தையா தனது அகாதமி விருதினை "தி அகாதமி ஆஃப் மோஷன் பிக்சர் ஆர்ட் அன்டு சயின்ஸ்"ற்கு திருப்பித்தரவுள்ளதாக செய்தி வெளியானது. ஏனென்றால் அவரது மறைவிற்குப்பின் அவ்விருதை அவரது குடும்பத்தினரால் காப்பாற்ற முடியாது என்று அவர் நினைத்தார். திசம்பர் 15, 2012இல் இச் செய்தி உண்மையென வெளியானது.
பானு அத்தையா இந்தி திரைப்பட பாடலாசிரியரான சத்யேந்திர அத்தையாவை மணந்து கொண்டார். ஆனால் அவர்களது திருமணம் பிரிவில் முடிந்தது. அத்தையா மறுமணம் செய்துகொள்ளவில்லை. இவர்களது பெண் தற்போது குடும்பத்தினருடன் கொல்கத்தாவில் வசித்து வருகிறார். அத்தையா தற்போது மும்பையில் வசித்து வருகிறார்.
"பானுமதி அன்னாசாஹேப் ராஜோபாத்யா" மகாராட்டிரம் மாநிலம், கோலாப்பூரில் பிறந்தார். இவர் அன்னாசாஹேப் - சாந்தாபாய் ராஜோபாத்யாவிற்குப் பிறந்த ஏழு குழந்தைகளில் மூன்றாவதாகப் பிறந்தார். இவரின் தந்தை ஒரு ஓவியர். பானு அத்தையாவின் ஒன்பதாவது வயதில் தன் தந்தையை இழந்தார்
மார்ச்சு,2010இல் இவர் "தி ஆர்ட் ஆஃப் காஸ்டியூம் டிசைன்" என்கிற புத்தகத்தை எழுதினார். இது ஹார்பெர் கோலின்ஸ் என்பவரால் வெளியிடப்பட்டது. சனவரி 13, 2013இல் இப் புத்தகத்தின் ஒரு பிரதியை தலாய் லாமாவிற்கு கொடுத்தார்.
பால்கன் பகுதியில் இப்பேரரசானது பலமானதாக உருவெடுத்ததால், பல நூற்றாண்டுகளாக பைசான்டைன் பேரரசுடன் நீண்டகால தொடர்பினை கொண்டிருந்தது, சில நேரங்களில் நட்பு நாடகவும் மற்றும் சில நேரங்களில் மிகப்பெரிய விரோதியாகவும் இருந்தது. பல்கேரிய பேரரசு பைசான்டைன் பேரரசுடன் பல போர்களை நடத்தியது.இப்பேரரசு பைசான்டைன் அரசின் வடக்கே உள்ள பிரதான எதிரியாக மாறியது. எதிரிகளாக இருப்பினும் இந்த இரு நாடுகளும் பல முறை சமாதானம் அடைந்தும், கூட்டணியாகவும் செயல்பட்டன. அவற்றில் குறிப்பிடத்தக்கவை கான்ஸ்டான்டினோப்பில் நகரை இரண்டாம் முறையாக அரபு படை முற்றுகையிட்ட போது பல்கேரிய இராணுவம் அந்த முற்றுகையை தகர்த்து அரேபிய இராணுவத்தை அழித்ததால், தெற்காசிய ஐரோப்பாவில் படையெடுக்க இருந்த அரபு இராணுவத்தின் முயற்சியைத் தடுத்தது.
முதலாம் பல்காரியப் பேரரசு என்பது கிபி 7 வது மற்றும் 11 ஆம் நூற்றாண்டுகளுக்கிடையே இடைக்கால பல்கேரிய பிரதேசமாக இருந்தது. இதன் பகுதிகள் தென்கிழக்கு ஐரோப்பாவை உள்ளடக்கி இருந்தது. இந்தப் பேரரசு 681 இல் அஸ்பரூக் என்பவரின் தலைமையிலான பல்கர் பழங்குடியினரால் நிறுவப்பட்டது. இவர்கள் தெற்கு ஸ்லாவிக் பழங்குடியினரின் உதவியுடன் கான்ஸ்டன்டைன் இன் தலைமையிலான பைசண்டைன் இராணுவத்தை தோற்கடித்தனர். இப்பேரரசின் அதிகாரத்தின் உச்சக்கட்டத்தில், பல்கேரியா தன்யூப் நதி வளைவில் இருந்து கருங்கடல் வரையில் மற்றும் தினேப்பர் ஆற்றில் இருந்து அட்ரியாடிக் கடலுக்கு பரவியது.
இரண்டாவது அத்தியாயத்தில் விஹான் புது தில்லி ஒருங்கிணைந்த பாதுகாப்புப் பணியாளர் தலைமையகத்தில் பணியில் சேர்வதையும், அவர் தனது குடும்பத்தினருடன் நேரத்தை செலவிடுவதையும் காட்டுகிறது. இந்த பிரிவு பதான்கோட் தாக்குதல் பற்றிய சுருக்கமான விளக்கத்தையும் காட்டுகிறது. விஹானின் தாயை கவனித்துக்கொள்வதற்காக ஜாஸ்மின் டி அல்மெய்டா என்ற செவிலி நியமிக்கப்படுகிறார். விஹான் இந்திய வான்படை லெப்டினன்ட் சீரத் கவுர் என்பவரைச் சந்திக்கிறார். இராணுவ அதிகாரியாக இருந்து இறந்த அவரது கணவனின் தேசபக்தியை நிரூபிக்க முயற்சிக்கிறார். ஒரு நாள் விஹானின் தாய் காணாமல் போகிறார். விஹான் தனது தாயைத் தேடுகிறார், அவர் அறியாமையால் ஜாஸ்மினை குற்றம் சாட்டுகிறார். அவளுடைய பாதுகாப்பு தேவையில்லை என்று ஜாஸ்மினிடம் கூறுகிறார். விஹானின் தாயார் ஒரு பாலத்தின் கீழ் காணப்படுகிறார். ஜாஸ்மின் தன்னை ஒரு உளவுத்துறை முகவராக வெளிப்படுத்துகிறார். வடகிழக்குப் பகுதி பயங்கரவாதிகளின் அச்சுறுத்தல் காரணமாக சிறப்புப் படை வீரர்களின் குடும்பங்களுக்கு ஏன் பாதுகாப்பு வழங்கப்பட்டது என்பதற்கான குறிப்பை படம் வெளிப்படுத்துகிறது.
முதல் அத்தியாயம் ஜூன் 2015 இல் மணிப்பூர் மாநிலத்தின், சந்தேல் மாவட்டத்தில், பாதுகாப்புப் படையினரின் மீது நாகாலாந்தின் தேசிய சோசலிச கவுன்சில் போராளிகள் பதுங்கியிருந்து தாக்குவதிலிலிருந்து துவங்குகிறது. இதற்கு இந்தியத் தரைப்படை பதிலடி கொடுக்கும் விதமாக, ஒரு எல்லை பாதுகாப்புப்படை அதிகாரி மேஜர் விஹான் சிங் ஷெர்கில் மற்றும் அவரது மைத்துனர் மேஜர் கரண் காஷ்யப் ஆகியோர் அடங்கிய அவரது படைப்பிரிவு வடகிழக்கு போராளிக் குழுவுக்குள் ஊடுருவி தாக்குகிறது, மேலும் பதுங்கியிருந்த அதன் முக்கிய தலைவரையும் கொல்கிறது. இந்த வெற்றிகரமான தாக்குதலுக்குப் பின்னர் அவருக்கும் அவரது படைப்பிரிவிற்கும் ஒரு இரவு விருந்தில் இந்தியப் பிரதமர் வாழ்த்துக்களைத் தெரிவிக்கிறார். ஆல்சைமர் நோயின் ஆறாம் நிலையில் பாதிக்கப்பட்டுள்ள தனது தாயுடன் நெருக்கமாக இருக்க விரும்புவதால் விஹான் முன்கூட்டியே ஓய்வு பெற விரும்புகிறார். ஆனால் பிரதமர் ஓய்வுபெறுவதற்குப் பதிலாக புது தில்லியில் உள்ள ராணுவத் தலைமையகத்தில் பணிபுரிந்து கொண்டு அவரது தாய்க்கு அருகில் இருக்குமாறு கூறுகிறார்.
ஊரி: தி சர்ஜிகல் ஸ்ட்ரைக் என்பது 2019ல் இந்தியாவில் வெளிவந்த இராணுவ நடவடிக்கைத் திரைப்படம் ஆகும். இது இந்தி மொழிப் படம் ஆகும். இத்திரைப்படத்தை எழுதி இயக்கிய இயக்குநர் ஆதித்யா தரின் முதல் படம் இது. விக்கி கௌஷல், பரேஷ் ராவல், மொஹித் ரெய்னா மற்றும் யாமி கௌதம் ஆகியோர் முன்னணி பாத்திரங்களில் நடித்துள்ளனர்.
இந்தப் படத்தின் கதை 2016ல் தீவிரவாதத் தாக்குதலுக்கு உள்ளான ஊரியில் நடந்தவற்றை அடிப்பாடையகக் கொண்டே எடுக்கப்பட்டது. இப்படத்தின் முக்கிய கதாபாத்திரமாக இந்திய இராணுவத்தை சேர்ந்த மேஜர் விஹான் சிங் ஷெர்கிலைக் கொண்டுள்ளது.
ஊரி படம் 11 ஜனவரி 2019 இல் வெளியிடப்பட்டது. வெற்றிகரமாக ஓடிய இப்படம் உலகளவில் 336 கோடி ரூபாய் வசூலித்தது. அதிக வசூல் செய்த இந்தியத் திரைப்படங்களின் பட்டியலில் இப்படம் இடம்பெற்றுள்ளது.
இவர், பொறியாளரான குஞ்சுகுட்டனுக்கும், நாடக மற்றும் திரைப்பட குரல்-ஒலிச்சேர்க்கை கலைஞரான கன்னூர் நாராயணிக்கும் மகளாகப் பிறந்தார். 1972 ம் ஆண்டு இவரது தந்தையின் மரணத்திற்குப் பிறகு குடும்பம் சென்னைக்குச் சென்றனர். இவரது தாயார் ஒரு ஒலிச்சேர்க்கை கலைஞராக பணிபுரிந்தார்.சில திரைப்படங்களிலும் நாடகங்களிலும் நடித்துள்ளார். ஸ்ரீஜா தனது தாயுடன் ஸ்டூடியோவுக்குச் சென்று, இறுதியில் குரல்-ஒலிச்சேர்க்கை செய்யத் தொடங்கினார். இவருடன் பிறந்தவர்கள் எட்டு பேராவர். அவற்றில் இரண்டு பேர் தற்போது உயிருடன் இல்லை. மனோமோகன், மதன்மோகன், ஸ்ரீதரன், பிரகாஷ்பாபு, ரசிக்லால், ஜோதிஷ் குமார், டாக்டர் விஜயலட்சுமி ராஜன் சிங்,பிரேமசுதா கிருஷ்ணன்குட்டி ஆகியோர் இவருடைய உடன்பிறந்தவர்கள் ஆவர்.
இவர், கண்டு கொண்டேன் கண்டுகொண்டேன் திரைப்படத்தில் ஒரு சிறிய கதாபாத்திரத்தில் நடித்துள்ளார். அதில், கர்ப்பமாக இருக்கும் இவரிடம், நடிகை தபு, வீட்டைக் கண்டறிவதில் உள்ள சிரமங்களைப் பற்றிப் பேசுவதைப் போன்று காட்சி அமைந்திருக்கும். இவர், சிம்ரன் , ஜோதிகா , அனுஷ்கா ஷெட்டி போன்ற பிரபல நடிகைகளுக்கு குரல் கொடுத்துள்ளார். சிறந்த குரல்-ஒலிச்சேர்க்கை கலைஞருக்கான கேரளா மாநில திரைப்பட விருதை ஸ்ரீஜா நான்கு முறை பெற்றுள்ளார். இவரது மகளான ரவீனா ரவி , தற்போது வளர்ந்து வரும் ஒரு குரல்-ஒலிச்சேர்க்கை கலைஞராவார்.
ஸ்ரீஜா ரவி ஒரு இந்திய குரல்-ஒலிச்சேர்க்கை கலைஞர் ஆவார், அவர் மொத்தம் 1500 க்கும் மேற்பட்ட படங்களுக்கு பின்னணிக் குரல் பேசியுள்ளார், மேலும் பல வர்த்தக விளம்பரங்களுக்காக ஒலிச்சேர்க்கை செய்துள்ளார். 1975 ஆம் ஆண்டில், ஜி அரவிந்தன் இயக்கிய, உத்தராயணத்தில் தனது குரல்-ஒலிச்சேர்க்கை வாழ்க்கையைத் தொடங்கினார்.
இவர், ஆங்கிலம் , இந்தி , தமிழ் , தெலுங்கு, பெங்காலி , மலையாளம் மற்றும் கன்னட மொழிகளில் பேசும் திறன் பெற்றவர். அதனால் ஆறு இந்திய மொழிகளில் வெளியாகும் படங்களுக்கு குரல் ஒளிச்சேர்க்கை செய்துள்ளார்.
சுவீட்டைட்டு என்பது 2. என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிரித்தானிய அருங்காட்சியகத்தின் கனிமக் காப்பாளர் யெசி மே சுவீட் கண்டறிந்த காரணத்தால் கனிமத்திற்கு இப்பெயர் சூட்டப்பட்டது. கால்சைட்டு, பேலிகோர்சிகைட்டு, புளோரைட்டு, லித்தார்ச்சு, வெள்ளை ஈயம் எனப்படும் ஐதரோசுரசைட்டு, செருசைட்டு, ஆங்கிளசைட்டு, வுல்பிங்கைட்டு, அசோவெரைட்டு, கலீனா போன்ற கனிமங்களுடன் சேர்ந்து சுண்ணாம்புப் படுகைப்பாறைகளின் ஆக்சிசனேற்றம் செய்யப்பட்ட இழைகளில் சுவீட்டைட்டு தோன்றுகிறது .
இங்கிலாந்தின் தெர்ப்சையர் மாகாணத்தின் அசோவருக்கு அருகிலுள்ள மில்டவுனிலிருந்து 200-300 மீட்டர் வடகிழக்கில் அமைந்துள்ள சுண்ணாம்புக்கல் கற்சுரங்கத்தில் சுவீட்டைட்டு பெருவாரியாகக் கிடைக்கிறது .
பரதநாட்டிய கலைஞரான வர்ஷினிக்கு இந்தியா குடியரசாக அறிவிக்கப்படும் தினத்தன்று நடைபெறும் விழாவில் நடனமாட இந்தியாவின் தலைநகரத்திற்கு வருமாறு அழைப்பு வருகிறது. அவளை குழந்தையிலிருந்து வளர்த்து வரும் கோயில் அர்ச்சகர் பிரகதீஸ்வரர் கோயிலுக்கு அழைத்துச் சென்று கோயிலில் நாட்டியமாடும் காமா என்ற நடனப் பெண்ணிடம் அறிமுகம் செய்கிறார். அதன் பின் கதை கடந்த காலத்திற்குச் செல்கிறது. கோயிலில் நடன மங்கையாக இருக்கும் பெண் தன் வயது முதிர்வின் காரணமாக தன் வம்சத்தைச் சேர்ந்த மதுரா என்ற பெண்ணைக் கோயிலில் நடன மங்கையாக இருக்கத் தேர்வு செய்கிறார். தஞ்சாவூர் சமஸ்தானத்தின் தலைமைப் பொறுப்பிலிருக்கும் மிராசு சுகுமார், மதுராவின் அழகில் ஈர்க்கப்படுகிறார். கோயிலில் தேவதாசியாக இருப்பவர்கள் மிராசுவின் ஆசைகளை நிறைவேற்ற வேண்டியவர்கள் என்பது மரபு. ஆனால் மதுராவிற்கோ நடனத்தில் தன் திறமையை வளர்த்து மிகச்சிறந்த நடன மங்கையாக வேண்டும் என்பதே இலட்சியம்.
மதுரா கோயிலை விட்டு வெளியேறுவதால் அவளது சகோதரி காமா தேவதாசியாக்கப்படுகிறாள். மிராசுவின் தீய எண்ணங்களை அறியும் காமா, மதுராவைப் போல் கோயிலைவிட்டு வெளியேற முயற்சிக்கிறாள். மதுரா தற்போது "வந்தே மாதரம்" குழுவில் சிவாவுடன் இணைந்துவிட்டதாக அறிகிறாள் காமா. அச்சமயம் கோயிலிலுள்ள புனிதமான பொருள் ஒன்று தொலைந்து போகிறது. அப்பொருளை திருடிச்சென்றதாக மதுராவின் மீது பழி சுமத்தப்படுகிறது. அவளைக் கைது செய்ய உத்தரவிடுகிறான் மிராசு. ஆனால் சிவா தானே திருடியதாக பழியேற்று சிறைக்குச் செல்கிறான். அக்குற்றத்திற்காக அவனுக்கு மரண தண்டனை விதிக்கப்படுகிறது. கர்ப்பிணியாக இருக்கும் மதுரா பெண் குழந்தையைப் பெற்றுவிட்டு இறந்துபோகிறாள். அந்தக் குழந்தையே வர்ஷினி. வர்ஷினி உருவத்தில் தன் தாய் மதுராவைப் போலவே இருக்கிறாள். அதன்பின் வர்ஷினி என்ன செய்தால் என்பது மீதிக்கதை.
கோயிலில் பணி செய்யும் கீழ் சாதியைச் சேர்ந்த பணியாள் சிவாவிற்கு மதுராவின் நடனம் என்றால் மிகப் பிரியம். "வந்தே மாதரம்" என்ற புரட்சிக் குழுவில் இணைந்திருக்கும் சிவா, மதுராவிடம் தவறாக நடக்க முயலும் மிராசுவை எச்சரிக்கிறான். இதனால் பொய்க்குற்றம் சாற்றப்பட்டு அவனை ஊரை விட்டு வெளியேற உத்தரவிடுகிறார்கள். ஊரைவிட்டு வெளியேறும் சிவா தன் குழுவுடன் இணைந்து செயல்படுகிறான். மிராசு, மதுராவைப் பயன்படுத்தி தஞ்சாவூர் ஆட்சியரை மயக்கி தன் காரியங்களை சாதித்துக் கொள்ள நினைக்கிறான். ஆனால் அவன் திட்டத்திற்கு உடன்பட மறுக்கும் மதுரா கோயிலிலிருந்து வெளியேறுகிறாள்.
சிருங்காரம் 2007 ஆம் ஆண்டு அறிமுக இயக்குனர் சாரதா ராமநாதன் இயக்கத்தில் வெளியான தமிழ்த் திரைப்படம். எழுத்தாளர் இந்திரா சவுந்தர்ராஜன் இப்படத்தின் திரைக்கதை, வசனம் அமைப்பதில் இணைந்து பணிபுரிந்துள்ளார். பத்மினி ரவி இப்படத்தைத் தயாரித்தார்.அறிமுக நாயகி அதிதி ராவ் ஹைதாரி இரு வேடங்களிலும் மற்றும் மனோஜ் கே. ஜெயன், ஒய். ஜி. மகேந்திரன் ஆகியோர் முக்கிய கதாபாத்திரங்களில் நடித்தனர். 1920 ஆம் ஆண்டு காலகட்டத்தில் நடப்பதாகக் கதை அமைந்தது. தேவதாசி முறையைக் கதைக்களமாகக் கொண்ட திரைப்படம்.
இப்படம் 53ஆவது தேசிய திரைப்பட விருதுகளில் மூன்று விருதுகளையும் மற்றும் தமிழக அரசு திரைப்பட விருதுகளில் இரண்டு விருதுகளையும் பெற்றது. மேலும் பன்னாட்டுத் திரைப்பட விழாக்கள் பலவற்றில் இப்படம் திரையிடப்பட்டது. இப்படம் 2007 அக்டோபர் 5 ஆம் நாள் திரையரங்குகளில் வெளியானது.
பணக்காரரான பவானியின் மகள் ரம்யா. சரவணன் கூலிவேலை செய்பவன். சரவணனும் அவனது நண்பர்கள் மூவரும் தூத்துக்குடியைச் சேர்ந்தவர்கள். இருவரும் காதலிக்கிறார்கள். அவர்களின் காதலுக்கு எதிர்ப்பு தெரிவிக்கும் பவானி ரம்யாவிற்கு வேறு ஒருவருடன் திருமணம் ஏற்பாடு செய்கிறார். இதனால் வீட்டைவிட்டு வெளியேறும் ரம்யா, சரவணன் மற்றும் அவனது நண்பர்கள் மூவருடன் குற்றாலம், திருச்செந்தூர் போன்ற ஊர்களுக்கு சுற்றித் திரியும்போது கேரளாவில்பவானியின் ஆட்களிடம் சிக்குகின்றனர்.
ரம்யா பவானியிடம் தான் சரவணனைத் திருமணம் செய்ய விரும்புவதாகக் கூறுகிறாள். தன் மகளின் மகிழ்ச்சியான வாழ்க்கைக்காக அதை ஏற்றுக்கொள்ளும் பவானி அவர்களின் திருமணத்திற்கு சம்மதிக்கிறான். இதை அறியாத பவானியின் ஆட்களில் ஒருவனான காசி சரவணனைக் கொன்றுவிடுகிறான். சரவணன் இறந்ததால் தற்கொலைக்கு முயலும் ரம்யா காப்பாற்றப்படுகிறாள். இறுதியில் தூத்துகுடியிலுள்ள சரவணன் வீட்டுக்குச் சென்று அங்கு வாழ முடிவெடுக்கிறாள் ரம்யா.
தூத்துக்குடி மாவட்டம் ஆறுமுகநேரி அருகிலுள்ள உப்பளத்தில் பணியாற்றும் ரம்யாவை அவளின் தந்தை பவானி தன் ஆட்களுடன் வந்து வலுக்கட்டாயமாக அழைத்துச்சென்று சென்னையிலுள்ள மருத்துவமனையில் சேர்க்கிறார். அங்கு தன் கடந்தகால வாழ்வை நினைவுகூர்கிறாள் ரம்யா.
கி. மு 2008 ஆம் ஆண்டு மஜித் இயக்கத்தில், புதுமுகங்கள் ஹசன், சாரிகா இவர்களுடன் வடிவேலு, சரண்ராஜ், சூரி ஆகியோர் நடிப்பில், எம். எஸ். யாக் கூப்தீன் தயாரிப்பில் வெளியான தமிழ்த் திரைப்படம்.
மயிம் பியாலிக் சான் டியாகோ, கலிஃபோர்னியாவில் 1975 ஆம் ஆண்டு டிசம்பர் 12 ஆம் நாள் பிறந்தார். இவரது தந்தை பேரி, தாயார் பிவெர்லி பியாலிக் ஆவார். இவரது குடும்பத்தினர் தி நியூயார்க் நகரத்தில் பிரான்க்சு எனுமிடத்தில் வசித்து வந்த யூதக் குடியேறிகள் ஆவர். மயிம் பியாலிக்கின் நான்கு தாத்தா பாட்டிகளில் மூவர் போலந்து, செக்கோஸ்லோவாக்கியா மற்றும் ஹங்கேரி ஆகிய இடங்களிலிருந்து குடிபெயர்ந்த யூத குடியேறியாவார்கள். பியாலிக் ஒரு சீர்திருத்த யூதராக வளர்க்கப்பட்டார், ஆனால் இப்போது தன்னை நவீன தற்கால மரபுவழி யூதராகக் கருதுகிறார். தன்னை அவர் ஒரு "உறுதியான சியோனிஸ்ட் " என்று விவரிக்கிறார். அவரது பெயரான மயிம் என்பதற்கு ஹீப்ரு மொழியில் நீர் என்பது பொருளாகும். இது அவருடடைய கொள்ளுப்பாட்டியின் பெயரான மிரியம் எனத் தவறாக உச்சரிக்கப்படுகிறது. புகழ்பெற்ற எபிரேயக் கவிஞரான ஹயிம் நஹ்மான் பியாலிக் இவரது பாட்டன்மார் வழி உறவினர் ஆவார்.
மயிம் சாயா பியாலிக் ஓர் அமெரிக்க நடிகையும், எழுத்தாளரும், நரம்பியல் அறிவியலாளரும் ஆவார். 1991 முதல் 1995 வரை இவர் என்.பி.சி சிட்காமின் பிளாசம் தொலைக்காட்சித் தொடரில் முதன்மைக் கதைமாந்தராக நடித்தார். 2010 ஆம் ஆண்டில் சி.பி. எஸ் சிட்காமின் தி பிக் பேங் தியரி தொடரில் ஆமி பாராஹ் ஃபோவ்லர் என்ற பெயரில் ஒரு நரம்பியல் விஞ்ஞானியாக நடித்தார். இதற்காக நகைச்சுவைத் தொடரில் சிறந்த துணை நடிகைக்கான பிரைம்டைம் எம்மி விருதுக்கு நான்கு முறை பரிந்துரைக்கப்பட்டுள்ளார் 2015 மற்றும் 2016 இல் ஒரு நகைச்சுவைத் தொடரில் சிறந்த துணை நடிகைக்கான விமர்சகர் விருது பெற்றார்.
பியாலிக், நரம்பியல் விஞ்ஞானத்தில் இளங்கலை அறிவியல் பட்டமும் , ஹீப்ரு மற்றும் யூத ஆய்வுகளிலும் பட்டம் பெற்றார். நரம்பியல் விஞ்ஞானத்தில் முனைவர் கல்வி பயிலச் சென்றார். ஆனால் 2005 ஆம் ஆண்டில் நடிப்புக்குத் திரும்பியதால், இவரது கல்வி தடைபட்டது. பின்னர் மீண்டும் கலிபோர்னியா பல்கலைக்கழகம் இல் சேர்ந்து நரம்பியல் விஞ்ஞானத்தில் தனது முனைவர் பட்டத்தை 2007 ஆம் ஆண்டு பெற்றார். இவரது ஆய்வுத்தலைப்பு பிராடர் – வில்லி கூட்டறிகுறி உள்ள நோயாளிகளுக்கு ஐப்போதாலமசு செயற்பாடு பற்றியதாகும்."